|  |
| --- |
| Številka: 007-164/2025/6 |
| Ljubljana, 4.9.2025 |
| EVA: 2024-2570-0042 |
| **GENERALNI SEKRETARIAT VLADE REPUBLIKE SLOVENIJE**Gp.gs@gov.si  |
| **ZADEVA: Predlog soglasja Vlade Republike Slovenije k Pravilom o spremembi Pravil za delovanje centra za podpore – predlog za obravnavo** |
| **1. Predlog sklepov vlade:** |
| Na podlagi šestega odstavka 21. člena Zakona o Vladi Republike Slovenije Zakon o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22 in 57/25 – ZF) in točke i) drugega odstavka 18. člena Zakona o spodbujanju rabe obnovljivih virov energije (Uradni list RS, št. 121/21, 189/21, 121/22 – ZUOKPOE in 102/24) je Vlada Republike Slovenije na ….... seji dne ……. sprejela: SKLEPVlada Republike Slovenije daje soglasje k Pravilom o spremembi Pravil za delovanje centra za podpore ki se objavijo v Uradnem listu Republike Slovenije.  Barbara Kolenko Helbl  generalna sekretarkaPriloga:* Pravila o spremembi Pravil za delovanje centra za podpore

Prejmejo:* Ministrstvo za finance,
* Služba Vlade Republike Slovenije za zakonodajo,
* Ministrstvo za okolje, podnebje in energijo,
* Borzen, d.o.o.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * mag. Bojan Kumer, minister,
* mag. Tina Seršen, državna sekretarka,
* mag. Hinko Šolinc, generalni direktor Direktorata za energijo,
* dr. Tomislav Tkalec, vodja sektorja
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| Pravila za delovanje centra za podpore je pripravila družba Borzen d.o.o. |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| Operater trga z elektriko na podlagi točke i) drugega odstavka 18. člena Zakona o spodbujanju rabe obnovljivih virov energije (v nadaljevanju: ZSROVE) za izvajanje gospodarske javne službe po javnem pooblastilu izdaja pravila za delovanje centra za podpore, za katera mora pred njihovo objavo v Uradnem listu Republike Slovenije pridobiti soglasje Vlade RS. S Pravili o spremembi Pravil za delovanje centra za podpore se usklajuje postopek prehoda z obratovalne podpore na zagotovljeni odkup z že obstoječim mehanizmom menjave v obratni smeri z zagotovljenega odkupa na obratovalno podporo. Trenutno lahko upravičenec preide z obratovalne podpore na zagotovljeni odkup takoj, ko prekine obstoječo tržno pogodbo, ki jo ima sklenjeno z dobaviteljem električne energije.S spremembo Pravil bodo morali upravičenci do oktobra tekočega leta prijaviti namero o menjavi podpore na zagotovljeni odkup, pridobiti odločbo o menjavi, sprememba pa bo stopila v veljavo s 1. januarjem prihodnjega leta. |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:** |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
| SKUPAJ |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)Po podatkih družbe BORZEN, ki je operativni izvajalec podporne sheme, se je na enotnem računu tekom izvajanja nove sheme od leta 2016 dalje zbralo preko 390 mio EUR presežka iz naslova zbranih sredstev za podpore, vendar je v naslednjih letih predvideno zmanjševanje presežka zaradi večje porabe sredstev za ukrepe. Skladno z Dolgoročnim časovnim načrtom (DČN OVE) in poslovnim načrtom vlada predvidi obseg sredstev, zbranih iz virov sredstev za podpore. Sprememba Pravil za delovanje centra za podpore ne bo imela finančnih posledic za javnofinančna sredstva. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | **NE** |
| Gradivo (predpis) je bilo poslano v mnenje: * Skupnosti občin Slovenije SOS: **NE**
* Združenju občin Slovenije ZOS: **NE**
* Združenju mestnih občin Slovenije ZMOS: **NE**

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA |
| Javna obravnava je bila izvedena s strani predlagatelja Borzen d.o.o. |
| Datum objave: 6.5.2025. Upoštevani so bili:* v celoti,
* večinoma**,**
* delno,
* niso bili upoštevani.

V javni obravnavi ni bilo podanih pripomb zainteresirane javnosti.  |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
|  mag. Bojan Kumer MINISTER |

Priloge:

- Pravila o spremembah Pravil za delovanje centra za podpore

- Obrazložitev

Na podlagi točke i) drugega odstavka 18. člena Zakona o spodbujanju rabe obnovljivih virov energije (Uradni list RS, št. 121/21, 189/21, 121/22 – ZUOKPOE in 102/24) in točke c) tretjega odstavka 37. člena Zakona o infrastrukturi za alternativna goriva in spodbujanju prehoda na alternativna goriva v prometu (Uradni list RS, št. 62/23) ter soglasja Vlade Republike Slovenije št. \_\_\_\_\_\_\_\_\_\_ z dne \_\_\_\_\_\_\_\_ Borzen, d. o. o., izdaja

**PRAVILA O SPREMEMBAH PRAVIL**

**ZA DELOVANJE CENTRA ZA PODPORE**

1. **člen**

V Pravilih za delovanje centra za podpore (Uradni list RS, št. 112/24) se v 10. členu:

- v drugem odstavku črta besedilo »v sistemu zagotovljenega odkupa«;

- tretji odstavek črta.

**KONČNA DOLOČBA**

**2. člen**

**(začetek veljavnosti)**

Ta pravila začnejo veljati petnajsti dan po objavi v Uradnem listu Republike Slovenije.

Št. \_\_\_\_\_\_\_\_\_\_\_\_

Ljubljana, dne \_\_\_\_\_\_\_\_\_\_

EVA \_\_\_\_\_\_\_\_\_\_\_

Mojca Kert

Direktorica

**OBRAZLOŽITEV:**

**PRAVILA O SPREMEMBI PRAVIL ZA DELOVANJE CENTRA ZA PODPORE**

10. člen Pravil za delovanje centra za podpore opredeljuje pogoje za odpoved pogodbe s strani udeležencev podporne sheme za obnovljive vire energije (OVE) in soproizvodnjo z visokim izkoristkom (SPTE), ki v skladu z veljavno zakonodajo omogoča dve vrsti podpore: obratovalno podporo in zagotovljeni odkup. Upravičenci lahko vrsto podpore tudi menjajo, pri čemer upravičenci, ki prehajajo z obratovalne podpore na zagotovljeni odkup, niso časovno omejeni, kot je to urejeno v primeru prehajanja z zagotovljenega odkupa na obratovalno podporo.

Sprememba 10. člena Pravil usklajuje postopek prehoda z obratovalne podpore na zagotovljeni odkup z že obstoječim mehanizmom menjave v obratni smeri z zagotovljenega odkupa na obratovalno podporo. Trenutno lahko upravičenec preide z obratovalne podpore na zagotovljeni odkup takoj, ko prekine obstoječo tržno pogodbo, ki jo ima sklenjeno z dobaviteljem električne energije.

V preteklem obdobju smo zaznali povečano število menjav vrste podpore tik pred zaključkom roka. Takšne spremembe vplivajo na stabilnost sistema ter povečujejo operativna in finančna tveganja pri upravljanju EKO bilančne skupine, v katero so vključene naprave z izbrano podporo zagotovljeni odkup. Za upravljanje EKO bilančne skupine je namreč ključna stabilnost proizvodnih enot, spremembe v portfelju pa povečujejo njeno volatilnost, otežujejo napovedovanje in povečujejo tveganja za kupce EKO skupine. Predvidljivost in pravočasna odločitev upravičencev sta zato ključni za učinkovito načrtovanje in nemoteno delovanje celotnega podpornega mehanizma.

S spremembo Pravil bodo morali upravičenci do oktobra tekočega leta prijaviti namero o menjavi podpore na zagotovljeni odkup, pridobiti odločbo o menjavi, sprememba pa bo stopila v veljavo s 1. januarjem prihodnjega leta.

Takšna sprememba bo bistveno prispevala k stabilnosti EKO bilančne skupine, omogočila boljše napovedovanje proizvodnje, zmanjšala volatilnost, izboljšala njeno upravljanje ter zmanjšala tveganja pri prodaji energije, kar bo omogočilo boljše načrtovanje tako za center za podpore kot tudi za kupca energije. Sama sprememba ne zmanjšuje pravic upravičencev, saj bo sprememba obratovalne podpore na zagotovljeni odkup še vedno mogoča, hkrati bodo Pravila spremenjena pravočasno, da bodo vsi upravičenci obveščeni o spremembi dovolj zgodaj za uveljavljanje svojih pravic.